Lufttemperatur påvirker først og fremst kruttets temperatur, og dermed kruttets brennhastighet og utgangshastigheten. Temperaturen i klikktabellen bør være lik temperaturen man forventer å skyte i. Til en enkel tabell for korte hold på sommerstid i Norge kan man for eksempel velge å lage en enkelt tabell med 15 °C som temperatur. For bedre prediksjon av kulebanen kan man lage flere klikktabeller for forskjellige temperaturer, og lengden på temperaturintervallene i grader celsius kan velges basert på avstand til målet og kravet til presisjon.